Հաբիթաթ Արմենիայի մշակած ֆինանսական մեխանիզմը տվեց իր դրական արդյունքը: Համագործակցելով Երևանի քաղաքապետարանի և Ինեկոբանկ ՓԲԸ-ի հետ՝ այսուհետ հնարավոր է կարգի բերել բազմաբնակարանների մուտքերը: Քաղաքապետարանի՝ համատիրություններին տրամադրած 40% սուբսիդիայով և Ինեկոբանկ ՓԲԸ-ի տրամադրած վարկային միջոցներով երևանյան տասնյակ շենքեր ունեն ավելի տաք շքամուտքեր, բարեկարգ տանիքներ, ինչը զգալիորեն նպաստում է էներգախնայողությանը: Վարկը մարվում է բնակիչների ամսական վարձավճարներով, սակայն պետք է նշել, վերջինները բացի ամենամսյա բնակվարձից լրացուցիչ ֆինանսական պարտավորություն չեն կրում:Այս ծրագիրը իրականացվում է ԱՄՆ միջազգային զարգացման գործակալության ֆինանսական աջակցությամբ: